ai4bharat/Pralekha huggingface dataset:
ఆరోగ్య, కుటుంబ సంక్షేమ మంత్రిత్వ శాఖ
ఆరోగ్య వ్యవస్థను పటిష్టం చేయడానికి సంయుక్త కార్యాచరణ ప్రణాళిక అభివృద్ధి చేయడం అనే అంశంపై కేంద్ర ఆరోగ్య కార్యదర్శి శ్రీ సుధాంష్ పంత్ అధ్యక్షతన జాతీయ సదస్సు
స్థానిక పట్టణ సంస్థల సహకారం, భాగస్వామ్యంతో అమలు చేసే ఆరోగ్య సంరక్షణ సేవలు త్వరితగతిన పట్టణ ప్రాంత ప్రజలకు అందుబాటులోకి వస్తాయి...: శ్రీ సుధాంష్ పంత్
"ఆరోగ్యం, కుటుంబ సంక్షేమ మంత్రిత్వ శాఖ, గృహ నిర్మాణ, పట్టణ వ్యవహారాల మంత్రిత్వ శాఖ, జాతీయ / రాష్ట్ర బృందాలు కలిసి పనిచేయడం ద్వారా పట్టణ జనాభా కోసం మరింత స్థిరమైన, ఆరోగ్యకరమైన, సురక్షితమైన పట్టణ వాతావరణం అభివృద్ధి అవుతుంది"
ఆరోగ్య వ్యవస్థను పటిష్టం చేయడానికి సంయుక్త కార్యాచరణ ప్రణాళిక అభివృద్ధి చేయడం అనే అంశంపై కేంద్ర ఆరోగ్య కార్యదర్శి శ్రీ సుధాంష్ పంత్ అధ్యక్షతన ఈరోజు జాతీయ సదస్సు జరిగింది. సదస్సులో కేంద్ర గృహ నిర్మాణ, పట్టణ వ్యవహారాల మంత్రిత్వ శాఖ కార్యదర్శి శ్రీ మనోజ్ జోషి కూడా పాల్గొన్నారు.
సమావేశాన్ని ఉద్దేశించి మాట్లాడిన ఆరోగ్య కార్యదర్శి పట్టణ స్థాయిలో ప్రాథమిక, ద్వితీయ ఆరోగ్య సంరక్షణ వ్యవస్థను బలోపేతం చేయవలసిన ఆవశ్యకతను వివరించారు. మహారాష్ట్ర, గుజరాత్లోని స్థానిక పట్టణ సంస్థలు అందిస్తున్న నాణ్యత గల ఆరోగ్య సేవలను ఆయన ప్రస్తావించారు. పట్టణ స్థానిక సంస్థల ద్వారా ప్రజలకు నాణ్యమైన ఆరోగ్య సేవలు అందుతున్నాయని ఆయన పేర్కొన్నారు. పట్టణ స్థానిక సంస్థల సహకారం, భాగస్వామ్యంతో పటిష్టమైన ఆరోగ్య సేవలు అందించడానికి వీలవుతుందన్నారు. ఈ విధానం వల్ల పట్టాన ప్రాంత ప్రజలకు అందుబాటు ధరల్లో నాణ్యతతో కూడిన ఆరోగ్య సేవలు అందుతాయని శ్రీ సుధాంష్ పంత్ అన్నారు.
ఆరోగ్య సేవలు అందించడానికి ఆరోగ్య , కుటుంబ సంక్షేమ మంత్రిత్వ శాఖ, గృహ మరియు పట్టణ వ్యవహారాల మంత్రిత్వ శాఖ కలిసి అమలు చేస్తున్న కార్యక్రమాల పట్ల శ్రీ సుధాన్ష్ పంత్ హర్షం వ్యక్తం చేశారు. "ఆరోగ్యం, కుటుంబ సంక్షేమ మంత్రిత్వ శాఖ, గృహ నిర్మాణ, పట్టణ వ్యవహారాల మంత్రిత్వ శాఖ, జాతీయ / రాష్ట్ర బృందాలు కలిసి పనిచేయడం ద్వారా పట్టణ జనాభా కోసం మరింత స్థిరమైన, ఆరోగ్యకరమైన, సురక్షితమైన పట్టణ వాతావరణం అభివృద్ధి అవుతుంది" అని ఆయన అన్నారు. మెరుగైన ఆరోగ్య సంరక్షణసేవలు అందించే అంశంలో ఎదురవుతున్న సమస్యల పరిష్కారానికి అన్ని రాష్ట్రాలు/ కేంద్ర పాలిత ప్రాంతాలు కృషి చేయాలని ఆయన విజ్ఞప్తి చేశారు. పట్టణ ఆరోగ్య సంరక్షణ పర్యావరణ వ్యవస్థను బలోపేతం చేయడానికి, అమలు జరుగుతున్న ఉత్తమ విధానాలపై విస్తృతంగా చర్చలు, సంప్రదింపులు జరపాలని ఆయన సూచించారు.
కేంద్ర గృహ నిర్మాణ, పట్టణ వ్యవహారాల మంత్రిత్వ శాఖ కార్యదర్శి శ్రీ మనోజ్ జోషి మాట్లాడుతూ పట్టణ ప్రాంత ప్రజల అవసరాలకు అనుగుణంగా పట్టణ ప్రాంతాల్లో ఆరోగ్య సేవల రంగం పటిష్టం కావాలని అన్నారు. గ్రామీణ ఆరోగ్య సంరక్షణ కేంద్రాల పని తీరును ప్రశంసించిన శ్రీ మనోజ్ భౌగోళిక అవసరాలకు అనుగుణంగా ఆరోగ్య సంరక్షణ సేవలను సమన్వయంతో అమలు చేయాలన్నారు.
ఈ సదస్సులో ఆరోగ్య , కుటుంబ సంక్షేమ మంత్రిత్వ శాఖ అదనపు కార్యదర్శి శ్రీమతి ఎల్. చాంగ్సన్ ఆరోగ్య , కుటుంబ సంక్షేమ మంత్రిత్వ శాఖ సంయుక్త కార్యదర్శి శ్రీ విశాల్ చౌహాన్, నేషనల్ హెల్త్ సిస్టమ్స్ రిసోర్స్ సెంటర్ ఎగ్జిక్యూటివ్ డైరెక్టర్ మేజర్ జనరల్  అతుల్ కొత్వాల్,ఆరోగ్య , కుటుంబ సంక్షేమ మంత్రిత్వ శాఖ , కేంద్ర ,రాష్ట్ర ఆరోగ్య ,కుటుంబ సంక్షేమ మంత్రిత్వ శాఖ, గృహనిర్మాణం పట్టణ వ్యవహారాల మంత్రిత్వ శాఖ సీనియర్ అధికారులు ప్రభుత్వ అధికారులు, ప్రధాన కార్యదర్శులు వివిధ రాష్ట్రాలకు ప్రాతినిధ్యం వహిస్తున్నయూఎస్ ఎయిడ్ మిషన్ డైరెక్టర్, శ్రీమతి వీణా రెడ్డి, పాత్ కంట్రీ డైరెక్టర్, డా. నీరజ్ జైన్ ఇతర ప్రముఖులు.పాల్గొన్నారు.
ఆర్థిక మంత్రిత్వ శాఖ
పెన్షన్ ఫండ్ రెగ్యులేటరీ అండ్ డెవలప్మెంట్ అథారిటీ పరిధిలోని ఎన్.పి.ఎస్. మరియు ఎ.పి.వై. చందాదారుల ద్వారా ఏ.యూ.ఎం. ఐదు ట్రిలియన్ల రూపాయలను దాటింది
2020 అక్టోబర్, 10వ తేదీ వరకు 10.50 లక్షల మంది సభ్యులతో 8,186 కార్పొరేట్ సంస్థలు నమోదయ్యాయి
ఏ.పి.వై. కింద 2.5 కోట్ల మంది చందాదారులు చేరారు
పెన్షన్ ఫండ్ రెగ్యులేటరీ అండ్ డెవలప్మెంట్ అథారిటీ  ఈ రోజు 5 లక్షల కోట్ల రూపాయల మేర అసెట్సు అండర్ మేనేజ్మెంట్  మార్కును దాటినట్లు ప్రకటించింది. నేషనల్ పెన్షన్ సిస్టమ్  మరియు అటల్ పెన్షన్ యోజన  కింద చందాదారులు చెల్లించిన చందాలు, 12 సంవత్సరాల వ్యవధిలో ఈ మైలురాయి సంఖ్యను చేరుకోడానికి సంయుక్తంగా దోహదపడ్డాయి.
గత కొన్ని సంవత్సరాలుగా, ప్రభుత్వ రంగం నుండి 70.40 లక్షల మంది ఉద్యోగులు, ప్రభుత్వేతర రంగం నుండి 24.24 లక్షల మంది ఉద్యోగులు ఈ పథకంలో చేరడంతో ఎన్.పి.ఎస్. చందాదారుల సంఖ్య చెప్పుకోదగిన స్థాయిలో వృద్ధి చెందింది.
చందాదారులకు ఎటువంటి ఇబ్బందులు లేకుండా మరియు చందాదారులకు స్నేహపూర్వకంగా అందుబాటులో ఉండే విధంగా, చందాదారుల రిజిస్ట్రేషన్, నిష్క్రమణ ప్రక్రియ మరియు ఇతర సేవా అభ్యర్థనలను రూపొందించే ప్రయత్నంలో, చందాదారుల ప్రామాణీకరణకు సంబంధించి, ఓ.టి.పి. / ఈ-సైన్ ఆధారిత ఆన్ బోర్డింగ్, ఆఫ్ లైన్ ఆధార్ ఆధారిత ఆన్ బోర్డింగ్, కె.వై.సి. ధృవీకరణ తర్వాత థర్డ్ పార్టీ ఆన్ బోర్డింగ్, ఇ-నామినేషన్, ఎం.పి.ఎస్. చందాదారుల కోసం ఈ-నిష్క్రమణ వంటి కొత్త పద్ధతులను, పి.ఎఫ్.ఆర్.డి.ఎ. నియంత్రణ సంస్థ, క్రమం తప్పకుండా పరిచయంచేసి అమలుచేస్తోంది.
ఐదు లక్షల కోట్ల రూపాయల మేర ఏ.యూ.ఎం. సాధించడం ఒక ఘన విజయమని పెన్షన్ ఫండ్ రెగ్యులేటరీ అండ్ డెవలప్మెంట్ అథారిటీ  చైర్మన్ శ్రీ సుప్రతీం బందోపాధ్యాయ్ పేర్కొన్నారు. పి.ఎఫ్.ఆర్.డి.ఏ. మరియు ఎన్.పి.ఎస్. పట్ల చందాదారుల నమ్మకాన్ని ఇది ప్రతిబింబిస్తోందని ఆయన అన్నారు. సమర్థవంతమైన వ్యవస్థలు మరియు నిపుణులైన ఫండ్ నిర్వాహకులతో మార్కెట్ ఆధారిత రాబడిని అందించే విధంగా తాము రూపొందించి, అమలుచేస్తున్న ఒక బలమైన, వినూత్న విధానం, చందాదారులు వారి పదవీ విరమణ మొత్తాలను ఇక్కడ కూడబెట్టుకునేలా చేసిందని ఆయన వివరించారు. ఈ మహమ్మారి సమయంలో, పదవీ విరమణ ప్రణాళిక కేవలం పొదుపు లేదా పన్ను ప్రయోజన ఎంపిక కాదని కార్పొరేట్లు మరియు వ్యక్తుల యొక్క పెరుగుతున్న పొదుపు మొత్తాల ద్వారా మరియు ఈ సవాలు కాలంలో ఎన్.పి.ఎస్. నమోదు దాదాపు 14 శాతం పెరగడం ద్వారా బయటపడిందని ఆయన తెలియజేశారు.
పి.ఎఫ్.ఆర్.డి.ఏ. గురించి
పెన్షన్ ఫండ్ రెగ్యులేటరీ అండ్ డెవలప్మెంట్ అథారిటీ  అనేది పార్లమెంటు చట్టం ద్వారా స్థాపించబడిన చట్టబద్ధమైన సంస్థ. ఈ చట్టం వర్తించే జాతీయ పెన్షన్ వ్యవస్థ  మరియు పెన్షన్ పథకాల క్రమబద్ధమైన వృద్ధిని నియంత్రించడం, ప్రోత్సహించడం మరియు నిర్ధారించడం కోసం ఈ సంస్థను ఏర్పాటు చెయడం జరిగింది. ప్రారంభంలో 2004 జనవరి, 1వ తేదీ నుండి నియమితులైన కేంద్ర ప్రభుత్వ ఉద్యోగుల కోసం మాత్రమే ఈ ఎన్.పి.ఎస్. ను ప్రకటించారు. ఆ తరువాత దాదాపు అన్ని రాష్ట్ర ప్రభుత్వాలు తమ ఉద్యోగుల కోసం ఈ పధకాన్ని అమలుచేశాయి. ఆ తర్వాత ఈ ఎన్.పి.ఎస్. పధకాన్ని స్వచ్ఛంద ప్రాతిపదికన భారతీయ పౌరులందరికీ  మరియు కార్పొరేట్ సంస్థల ఉద్యోగుల కోసం విస్తరించారు.
2020 అక్టోబర్, 10వ తేదీ నాటికి, ఎన్.పి.ఎస్. మరియు అటల్ పెన్షన్ యోజన కింద మొత్తం చందాదారుల సంఖ్య 3.76 కోట్లు దాటింది. అదే విధంగా, అసెట్ అండర్ మేనేజ్మెంట్  5,05,424 కోట్ల రూపాయలకు పెరిగింది.
మంత్రిమండలి
రైల్వే రంగంలో ఇండియా, బొలీవియా మధ్యన కుదిరిన అవగాహన ఒప్పంద పత్రానికి కేబినెట్ ఆమోదం
బయోసియానిక్ రైల్వే ఇంటిగ్రేషన్ కారిడార్ ప్రాజెక్ట్ కు సంబంధించిన సహకారంపై భారతదేశం, బొలీవియా దేశాలకు మధ్యన కుదిరిన అవగాహన ఒప్పందం పత్రానికి కేంద్ర కేబినెట్ ఆమోదం తెలిపింది. ప్రధాని శ్రీ నరేంద్ర మోదీ ఆధ్వర్యంలో సమావేశమైన కేంద్ర కేబినెట్ ఈ నిర్ణయం తీసుకుంది.
ఈ ఒప్పందం కారణంగా ఇరుదేశాల మధ్యన సమాచారాన్ని ఇచ్చిపుచ్చుకోవడం, నిపుణుల మధ్యన సమావేశాలు, సెమినార్ల నిర్వహణ జరుగుతుంది. అంతే కాదు ఇరుదేశాలు ఉమ్మడిగా అంగీకరించిన సహకార కార్యక్రమాలు అమలవుతాయి.
ఈ ఎంఓయుపైన 2019 మార్చి నెలలో సంతకాలు జరిగాయి.
ఉప రాష్ట్రపతి సచివాలయం
రాజ్యసభ అధికారులను కలుసుకొని వారి భవిష్యత్తుకు శుభాకాంక్షలు తెలిపిన శ్రీ నాయుడు
- "మీరు ఎల్లప్పుడూ నా హృదయానికి దగ్గరగా ఉంటారు" - రాజ్యసభ ఉద్యోగులతో ఉపరాష్ట్రపతి
- రాజ్యసభ అధికారులతో తన రోజులను ఉద్వేగభరితంగా గుర్తు చేసుకున్న శ్రీ వెంకయ్య నాయుడు
- పార్లమెంట్ భవనంలో ఉద్యానవనాల వద్ద సీతా అశోక మొక్కను నాటిన ఉపరాష్ట్రపతి
ఉపరాష్ట్రపతి, రాజ్యసభ ఛైర్మన్ శ్రీ ఎం. వెంకయ్య నాయుడు ఈరోజు పార్లమెంట్ హౌస్లో రాజ్యసభ సెక్రటేరియట్ అధికారులతో సమావేశమయ్యారు. గత ఐదేళ్లుగా వారు అందించిన ప్రేమ, మద్దతుకు ఆయన ధన్యవాదాలు తెలిపారు. వారి అంకితభావాన్ని మరియు కర్తవ్య భావాన్ని అభినందిస్తూ శ్రీ నాయుడు వారి భవిష్యత్తుకు మంచి జరగాలని ఆకాంక్షించారు. "మీరు ఎల్లప్పుడూ నా హృదయానికి దగ్గరగా ఉంటారు" అని ఆయన రాజ్యసభ ఉద్యోగులతో అన్నారు. రాజ్యసభకు చెందిన సీనియర్ అధికారులు శ్రీ నాయుడుతో తాము గడిపిన రోజులను గుర్తుచేసుకుని, సంవత్సరాలుగా ఆయన మార్గదర్శకత్వం మరియు నాయకత్వానికి ధన్యవాదాలు తెలిపినప్పుడు సన్నివేశం చాలా ఉద్వేగభరితంగా మారింది. పదవీవిరమణ చేసిన ఛైర్మన్కు వారు సంతోషంగా, ఆరోగ్యంగా ఉండాలని ఆకాంక్షించారు. దీనికి ముందు, ఉపరాష్ట్రపతి పార్లమెంట్ హౌస్ ఉద్యానవరం వద్ద సీతా అశోక మొక్కను నాటారు. మన సహజ పర్యావరణాన్ని పరిరక్షించాల్సిన అవసరాన్ని నొక్కి చెప్పారు. భారతీయ సంప్రదాయంలో ఒక చెట్టును ఎందరో కొడుకులతో సమానంగా పరిగణిస్తారని, దేశవ్యాప్తంగా చెట్ల పెంపకాన్ని ప్రోత్సహించాలని ఉపరాష్ట్రపతి పిలుపునిచ్చారు.
ప్రధాన మంత్రి కార్యాలయం
మహిళల 3000 మీటర్ల స్టీపుల్ ఛేజ్లో పారుల్ చౌదరి రజత పతకం సాధించడంపై ప్రధానమంత్రి హర్షం
ఆసియా క్రీడల్లో మహిళల 3000 మీటర్ల స్టీపుల్ ఛేజ్ పోటీలో భారత క్రీడాకారిణి పారుల్ చౌదరి రజత పతకం సాధించడంపై ప్రధానమంత్రి నరేంద్ర మోదీ హర్షం వ్యక్తం చేశారు.
ఈ మేరకు ‘ఎక్స్’ ద్వారా పంపిన ఒక సందేశంలో:
“ఆసియా క్రీడల్లో మహిళల 3000 మీటర్ల స్టీపుల్ ఛేజ్లో పారుల్ చౌదరి అద్భుత ప్రతిభ దేశానికి రజత పతకం సాధించిపెట్టింది 000 ! ఈ మేరకు ఆమె అంకిత భావం, కృషి సత్ఫలితం ఇచ్చాయి. మాతృభూమి సంతోషంతో ఉప్పొంగేలా చేసిన ఆమెకు అభినందనలు. భవిష్యత్తులో ఆమె మరిన్ని విజయాలు సాధించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
మానవ వనరుల అభివృద్ధి మంత్రిత్వ శాఖ
డిజిటల్ విద్య ద్వారా గుణాత్మక విద్యను సార్వజనీనం చేయడం పై సమావేశాన్ని నిర్వహించిన కేంద్ర విద్యా మంత్రి
ఉనికిలో ఉన్న వేదికలను మొత్తం విద్యా రంగం, నైపుణ్యాల అభివృద్ధి రంగాలకు విస్తరింపచేయాలని పిలుపిచ్చిన మంత్రి ప్రధాన్
డిజిటల్ విద్య ద్వారా గుణాత్మక విద్యను సార్వజనీనం చేయడం కోసం కేంద్ర విద్యా మంత్రి ధర్మేంద్ర ప్రధాన్ సమావేశాన్ని నిర్వహించారు. ఈ సమావేశంలో కేంద్ర విద్యా శాఖ సహాయమంత్రి శ్రీమతి అన్నపూర్ణ దేవి, డిఒఎస్ఒ & ఎల్ కార్యదర్శి శ్రీమతి అనితా కర్వాల్, బిఐఎస్ఎజి-ఎన్ డిజి డాక్టర్ టి.పి. సింగ్, ప్రసార భారతి సిఇఒ శశి ఎస్ వెంపటి, విద్యా మంత్రిత్వ శాఖకు చెందిన ఇతర సమావేశంలో పాల్గొన్నారు.
సమగ్ర విద్య వ్యవస్థను అభివృద్ధి చేసేందుకు ఉపగ్రహ సాంకేతికతను, ఇంటర్నెట్ను ఉపయోగించడంపై సమావేశంలో చర్చలు దృష్టిని కేంద్రీకరించాయి. పాఠశాల విద్య ఉన్నత విద్య, నైపుణ్యాల అభివృద్ధి, అధ్యాపకులకు శిక్షణ సహా అన్ని రంగాలకూ వర్తించేలా ప్రస్తుతమున్న వేదికలను విస్తరింపచేసేందుకు సాంకేతికతను ఉపయోగించేందుకు వినూత్న పద్ధతిని చేపట్టవలసిందిగా మంత్రి పిలుపిచ్చారు. ఉనికిలో ఉన్న స్వయం ప్రభ చొరవను బలపరచి, విస్తరింపచేసేందుకు, నేషనల్ డిజిటల్ ఎడ్యుకేషన్ ఆర్కిటెక్చర్ , నేషనల్ ఎడ్యుకేషనల్ టెక్నాలజీ ఫోరం ను సమన్వయం చేయాలని మంత్రి పిలుపిచ్చారు. విద్యలో మరింతగా కలుపుకుపోయేందుకు మారుమూల ప్రాంతాలను కూడా చేరుకొని డిజిటల్ అసమానతలను పూడ్చాల్సిన అవసరాన్ని ప్రధాన్ నొక్కి చెప్పారు.
డిఒఎస్ఒ & ఎల్ కార్యదర్శి అధ్యక్షతన పాఠశాల విద్య, ఉన్నత విద్య, నైపుణ్యాల అభివృద్ధి మంత్రిత్వ శాఖ, ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వ శాఖ, టెలికమ్యూనికేషన్ల శాఖ, ప్రసార భారతి, ఐ&బి మంత్రిత్వ శాఖ, బిఐఎస్ఎజి-ఎన్, అంతరిక్ష శాఖ సీనియర్ అధికారులతో కమిటీని ఏర్పాటు చేయవలసిందిగా మంత్రి సూచించారు.
ప్రధాన మంత్రి కార్యాలయం
గణితశాస్త్ర జ్ఞుడు మరియు పద్మ శ్రీ పురస్కార గ్రహీత శ్రీ ఆర్.ఎల్. కశ్యప్ కన్నుమూత పట్ల సంతాపాన్ని తెలిపిన ప్రధాన మంత్రి
గణితశాస్త్ర జ్ఞుడు మరియు పద్మ శ్రీ పురస్కార గ్రహీత శ్రీ ఆర్.ఎల్. కశ్యప్ కన్నుమూత పట్ల ప్రధాన మంత్రి శ్రీ నరేంద్ర మోదీ తీవ్ర దు:ఖాన్ని వ్యక్తం చేశారు.
ప్రధాన మంత్రి ఒక ట్వీట్ లో -
‘‘శ్రీ ఆర్.ఎల్. కశ్యప్ గారు బహుముఖ వ్యక్తిత్వం కలిగినటువంటి వారే కాక శ్రేష్ఠ విద్వాంసుడు కూడాను. ఆయన కు గణితశాస్త్ర సంబంధి మరియు విజ్ఞానశాస్త్ర సంబంధి జ్ఞాన సంపద అనుగ్రహం గా ప్రాప్తించింది. ఆయన భారతదేశం యొక్క సాం స్కృతిక మూలాల ను చూసుకొని ఎంతగానో గర్వించేవారు. అంతేకాక శ్రీ ఆర్.ఎల్. కశ్యప్ స్వయం గా వైదిక అధ్యయనాల లో పేరెన్నికగన్నారు. ఆయన ఇక లేరని తెలిసి దు:ఖించాను. ఆయన కుటుంబాని కి ఇదే సంతాపం. ఓమ్ శాంతి.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
దేశవ్యాప్తంగా 56.64 కోట్లు దాటిన టీకా డోసుల పంపిణీ
97.53 % గా నమోదైన కోలుకున్నవారి శాతం; 2020 మార్చి తరువాత అత్యధికం
గత 24 గంటల్లో 36,401 కొత్త కోవిడ్ కేసులు
ప్రస్తుతం చికిత్సలో ఉన్న కేసులు 3,64,129; 149 రోజుల అత్యల్పం
చికిత్సలో ఉన్నవి మొత్తం కేసుల్లో 1.13%. మార్చి 2020 తరువాత అత్యల్పం
రోజువారీ పాజిటివిటీ 1.94%, 24 రోజులుగా 3% లోపు
గత 24 గంటలలో 56, 36, 336 డోసులు ఇవ్వగా భారతదేశమంతటా ఇప్పటిదాకా ఇచ్చిన కోవిడ్ టీకా డోసుల సంఖ్య 56.64 కోట్లు దాటింది. 63,13,210 శిబిరాల ద్వారా మొత్తం 56,64,88,433 టీకా డోసుల పంపిణీ పూర్తయినట్టు ఈ ఉదయం 7 గంటలకు అందిన సమాచారం సూచిస్తోంది. అ వివరాలు ఇలా ఉన్నా యి.
|
|
ఆరోగ్య సిబ్బంది
|
|
మొదటి డోస్
|
|
1,03,52,028
|
|
రెండో డోస్
|
|
81,56,910
|
|
కోవిడ్ యోధులు
|
|
మొదటి డోస్
|
|
1,82,95,288
|
|
రెండో డోస్
|
|
1,23,75,946
|
|
18-44 వయోవర్గం
|
|
మొదటి డోస్
|
|
20,84,79,874
|
|
రెండో డోస్
|
|
1,73,21,864
|
|
45-59 వయోవర్గం
|
|
మొదటి డోస్
|
|
12,05,14,789
|
|
రెండో డోస్
|
|
4,73,45,647
|
|
60 ఏళ్ళు పైబడ్డవారు
|
|
మొదటి డోస్
|
|
8,24,60,190
|
|
రెండో డోస్
|
|
4,11,85,897
|
|
మొత్తం
|
|
56,64,88,433
టీకాల పరిధిని విస్తరించి దేశవ్యాప్తంగా వేగంగా అమలు చేయాలన్న లక్ష్యంతో కేంద్ర ప్రభుత్వం ముందుకు వెళుతోంది. గత 24 గంటలలో 37,169 మంది బాధితులు కోలుకోగా ఇప్పటిదాకా 3,15,25,080 మందికోలుకున్నారు. దేశ వ్యాప్తంగా కోలుకున్నవారి శాతం గత 24 గంటల్లో 97.53% కు చేరుకోవటం విశేషం. 2020 మార్చి నుమకి కోలుకున్నవారి శాతం ఇదే అత్యధికం
గత 24 గంటలలో దేశవ్యాప్తంగా 36,401 కొత్త కేసులు నమోదయ్యాయి. 53 రోజులుగా కొత్త కేసులు 50 వేల లోపే ఉంటున్నాయి. కేంద్ర, రాష్ట ప్రభుత్వాల ఉమ్మడి కృషి ఫలితంగానే ఈ ధోరణి నమోదవుతోంది.
పెద్ద సంఖ్యలో కోలుకున్నవారు నమోదవటం, కొత్త కేసులు తక్కువగా ఉండటం వలన చికిత్సలో ఉన్నవారి సంఖ్య తగ్గుతూ 3,64,129 కి చేరింది. ఇది 149 రోజుల అత్యల్పం. మొత్తం కేసుల్లో చికిత్సలో ఉన్నవి ప్రస్తుతం 1.13% మాత్రమే. ఇది మార్చి 2020 తరువాత అత్యల్పం.
కోవిడ్ నిర్థారణ పరీక్షల సామర్థ్యం దేశవ్యాప్తంగా పెంచటంతో గత 24 గంటల్లో 18,73,757 పరీక్షలు జరపగా ఇప్పటిదాకా చేసిన మొత్తం పరీక్షలు 50.03 కోట్లకు పైగా  అయ్యాయి. ఒక వైపు పరీక్షలు పెరుగుతూ ఉండగా మరోవైపు పాజిటివిటీ తగ్గుతూ వస్తోంది. వారపు పాజిటివిటీ ప్రస్తుతం 1.95% కాగా ఇది 55 రోజులుగా 3% లోపు ఉంటోంది. రోజువారీ పాజిటివిటీ 1.94% కు చేరగా వరుసగా 24 రోజులుగా 3% లోపు, 73 రోజులుగా 5% లోపే ఉంటోంది.
గిరిజన వ్యవహారాల మంత్రిత్వ శాఖ
జనజాతీయ గౌరవ్ దివస్ సందర్భంగా ప్రధాన మంత్రి శ్రీ నరేంద్ర మోదీ 50 కొత్త ఏకలవ్య మోడల్ రెసిడెన్షియల్ స్కూల్లకు శంకుస్థాపన చేశారు. దీంతో ఏకలవ్య పాఠశాలల నిర్మాణాలు వేగంగా ప్రారంభమయ్యాయి.
కొత్త ఏకలవ్య మోడల్ రెసిడెన్షియల్ స్కూల్స్  7 రాష్ట్రాలు మరియు 1 కేంద్రపాలిత ప్రాంతంలోని 26 జిల్లాలలో స్థాపించబడతాయి.
గిరిజన విద్యార్థులకు నాణ్యమైన విద్యను అందించడం, విద్యాపరమైన పాఠశాల యొక్క ప్రాధాన్యతను వారికి నొక్కి చెప్పడంతోపాటూ అన్ని విధాలుగా వారిని మెరుగుపరిచేవి ఏకలవ్య మోడల్ రెసిడెన్షియల్ స్కూల్స్
జనజాతీయ గౌరవ్ దివస్ సందర్భంగా ప్రధానమంత్రి శ్రీ నరేంద్ర మోదీ 50 కొత్త ఏకలవ్య మోడల్ రెసిడెన్షియల్ స్కూల్లకు శంకుస్థాపన చేశారు. దీనితో ఏకలవ్య పాఠశాలల నిర్మాణం ఊపు అందుకుంది. నవంబర్ 15, 2021న భోఫాల్ నుంచి ఆజాదీ కి అమృత్ మహోత్సవ్లో భాగంగా మోదీ ఈ కార్యక్రమానికి వర్చువల్గా శంకుస్థాపన చేశారు. ఈ క్రమంలో 7 రాష్ట్రాలు మరియు ఒక కేంద్రపాలిత ప్రాంతంలోని మొత్తం 26 జిల్లాల్లో ఇవి స్థాపించబడనున్నాయి.
శ్రీ నరేంద్ర మోదీ వీటి ప్రాముఖ్యత గురించి మాట్లాడుతూ దేశవ్యాప్తంగా 740 ఏకలవ్య మోడల్ రెసిడెన్షియల్ స్కూల్స్ ఏర్పాటు చేయబడతాయి. 50% కంటే ఎక్కువ ఎస్టీ జనాభా మరియు కనీసం 20,000 మంది గిరిజనులు ఉన్న ప్రతి ప్రాంతంలోనూ ఇలాంటి పాఠశాలు ఉంటాయి. శంకుస్థాపన చేసిన 50 స్కూళ్లలో 20 ఝార్ఖండ్లోనూ, 15 ఒడిశాలోనూ, ఆంధ్రప్రదేశ్ మరియు ఛత్తీస్ఘఢ్లలో చెరో 4 చొప్పున, మహారాష్ట్రలో 3, మధ్యప్రదేశ్లో 2, త్రిపుర మరియు దాద్రా నగర్ హవేలీలో 1 చొప్పున ఏర్పాటు చేయబడతాయి. ఈ పాఠశాలలు దేశంలోని ఎత్తైన కొండలు మరియు అరణ్య ప్రదేశాలలో నిర్మితమవుతాయి. తద్వారా మారుమూల ప్రాంతాల్లో నివసించే గిరిజన పిల్లలకు ప్రయోజనం చేకూరుతుందని అన్నారు.
ప్రధాన మంత్రి శంకుస్థాపన చేసిన ఈ కార్యక్రమంలో పలువురు ప్రముఖులు సైతం పాల్గొన్నారు. ఇందులో సాంస్కృతిక కార్యక్రమాలతో సహా అన్నీ అందరి మెప్పూ పొందాయి. 20 పాఠశాలలు శంకుస్థపాన జరిగిన జార్ఖండ్ నుంచి గిరిజన వ్యవహార శాఖా మంత్రి, శ్రీ అర్జున్ ముండా ఈ కార్యక్రమంలో పాల్గొన్నారు. అలాగే ఛత్తీస్ఘఢ్కి చెందిన గిరిజన వ్యవహార శాఖా మంత్రి శ్రీ రేణుకా సింగ్ సరుట ఛత్తీస్ఘఢ్లోని సుర్గుజా జిల్లాలోని బటౌలీ బ్లాక్ నుంచి ఈ కార్యక్రమంలో పాల్గొన్నారు.
పెట్రోలియం- సహజ వాయువుల మంత్రిత్వ శాఖ
పెట్రోలియం మరియు సహజ వాయువు మంత్రిత్వ శాఖ బహిరంగ లైసెన్సింగ్ ప్రోగ్రామ్ బిడ్ రౌండ్-VIIIని ప్రారంభించింది
హైడ్రోకార్బన్ ఎక్స్ప్లోరేషన్ అండ్ లైసెన్సింగ్ పాలసీ  30 మార్చి 2016న ప్రకటించబడింది. అప్పటి నుండి ఏడు రౌండ్ల ఓపెన్ ఏకేజ్ లైసెన్సింగ్ ప్రోగ్రామ్  ఇప్పటికే ముగిసింది. 19 అవక్షేప బేసిన్లలో విస్తరించి ఉన్న 2,07,691 చదరపు కిలోమీటర్ల విస్తీర్ణంతో కూడిన 134 ఎక్స్ప్లోరేషన్ & ప్రొడక్షన్ బ్లాక్లు అందించబడ్డాయి.
ఈ&పి కార్యకలాపాలను వేగవంతం చేయాలన్న నిర్ణయానికి కొనసాగింపుగా ప్రభుత్వం ఇప్పుడు ఓఏఎల్పీ బిడ్ రౌండ్-VIIIని ప్రారంభించింది. జూలై 7, 2022న అంతర్జాతీయ పోటీ బిడ్డింగ్ కోసం 10 బ్లాక్లను అందిస్తోంది. బిడ్లను ఆన్లైన్ ఇ-బిడ్డింగ్ పోర్టల్ ద్వారా సెప్టెంబరు 6, 2022 1200 గంటల వరకు సమర్పించవచ్చు. రౌండ్-VIII బ్లాక్ల విజయవంతమైన అవార్డు మరో 36,316 చ.కి.మీ. అన్వేషణ విస్తీర్ణాన్ని జోడిస్తుంది మరియు ఓఏఎల్పీ పాలనలో సంచిత అన్వేషణ విస్తీర్ణం 2,44,007 చ.కి.మీకి పెంచబడుతుంది.
ప్రస్తుత బిడ్ రౌండ్లో ఉన్న పది బ్లాక్లు 9 అవక్షేపణ బేసిన్లలో విస్తరించి ఉన్నాయి. ఇందులో రెండు ఆన్ల్యాండ్ బ్లాక్లు, నాలుగు నిస్సార వాటర్ బ్లాక్లు, రెండు డీప్ వాటర్ బ్లాక్లు మరియు రెండు అల్ట్రా-డీప్ వాటర్ బ్లాక్లు ఉన్నాయి. ఓఏఎల్పీ రౌండ్ VIII తక్షణ అన్వేషణ పని నిబద్ధత దాదాపు 600-700 మిలియన్ల అమెరికా డాలర్ల విలువ చేసే ఉత్పత్తి చేస్తుందని అంచనా వేయబడింది.
హైడ్రోకార్బన్ ఎక్స్ప్లోరేషన్ & లైసెన్సింగ్ పాలసీ , రెవెన్యూ షేరింగ్ కాంట్రాక్ట్ మోడల్ను అవలంబిస్తుంది. ఇది భారతీయ అన్వేషణ మరియు ఉత్పత్తి  రంగంలో 'ఈజ్ ఆఫ్ డూయింగ్ బిజినెస్'ని మెరుగుపరచడానికి ఒక పెద్ద అడుగు. వీటికి తగ్గించిన రాయల్టీ రేట్లతో పాటు చమురు సెస్సు లేదు. కేటగిరీ-II మరియు III బేసిన్లలోని బ్లాక్లకు ఆదాయ వాటా బిడ్డింగ్ లేదు. మార్కెటింగ్ మరియు ధరల స్వేచ్ఛ, ఏడాది పొడవునా బిడ్డింగ్, పెట్టుబడిదారులకు వారి ఆసక్తి ఉన్న బ్లాక్లను అన్వేషించడానికి స్వేచ్ఛ వంటి ఆకర్షణీయమైన మరియు ఉదారవాద నిబంధనలతో వస్తుంది. సాంప్రదాయ మరియు సాంప్రదాయేతర హైడ్రోకార్బన్ వనరులను కవర్ చేయడానికి ఒకే లైసెన్స్ ఉంటుంది. మొత్తం కాంట్రాక్ట్ వ్యవధిలో అన్వేషణ అనుమతి మరియు సులభమైన, పారదర్శకమైన మరియు వేగవంతమైన బిడ్డింగ్ మరియు అవార్డింగ్ ప్రక్రియ కలిగి ఉంది.
ఆసక్తి వ్యక్తీకరణ  సమర్పణ కోసం XIIIవ విండో ప్రస్తుతం జూలై 31, 2022 వరకు తెరిచి ఉంది.
ఆఫర్లో ఉన్న బ్లాక్ల వివరాలు 
(|
|
క్రమ సంఖ్య
|
|
బ్లాక్ పేరు
|
|
ప్రాంతం 
|
|
బేసిన్
|
|
వర్గం
|
|
రకం
|
|
1
|
|
సిబి-ఓఎన్హెచ్పీ -2022/1
|
|
188.52
|
|
క్యాంబే
|
|
I
|
|
భూమి మీద
|
|
2
|
|
ఏఎస్- ఓఎన్హెచ్పీ -2022/1
|
|
2057.63
|
|
అస్సాం షెల్ఫ్
|
|
I
|
|
భూమి మీద
|
|
3
|
|
ఎంబీ- ఓఎస్హెచ్పీ -2022/1
|
|
6059.94
|
|
ముంబై ఆఫ్షోర్
|
|
I
|
|
లోతులేని నీటిలో
|
|
4
|
|
జీకే- ఓఎస్హెచ్పీ -2022/1
|
|
765.54
|
|
కచ్
|
|
II
|
|
లోతులేని నీటిలో
|
|
5
|
|
కేకే- ఓఎస్హెచ్పీ -2022/1
|
|
6717.56
|
|
కేరళ కొంకణ్
|
|
III
|
|
లోతులేని నీటిలో
|
|
6
|
|
బిపీ- ఓఎస్హెచ్పీ -2022/1
|
|
5754.92
|
|
బెంగాల్-పూర్నియా
|
|
III
|
|
లోతులేని నీటిలో
|
|
7
|
|
జీఎస్-డిబ్ల్యూహెచ్పి -2022/1
|
|
2742.7
|
|
సౌరాష్ట్ర
|
|
II
|
|
లోతైన నీటిలో
|
|
8
|
|
కేకే- డిబ్ల్యూహెచ్పి -2022/1
|
|
1112.71
|
|
కేరళ కొంకణ్
|
|
III
|
|
లోతైన నీటిలో
|
|
9
|
|
కేజీ-యూడిబ్ల్యూహెచ్పి -2022/1
|
|
1199.64
|
|
కృష్ణ-గోదావరి
|
|
I
|
|
అల్ట్రా-డీప్ వాటర్
|
|
10
|
|
ఎంఎన్- యూడిబ్ల్యూహెచ్పి -2022/1
|
|
9717.34
|
|
మహానది
|
|
II
|
|
అల్ట్రా-డీప్ వాటర్
|
|
|
|
మొత్తం
|
|
36,316.50
|
|
|
|
|
|
హోం మంత్రిత్వ శాఖ
ప్రపంచ యువజన నైపుణ్య దినోత్సవం సందర్భంగా శుభాకాంక్షలు తెలిపిన కేంద్ర హోం మంత్రి శ్రీ అమిత్ షా
- ప్రధాన మంత్రి శ్రీ నరేంద్ర మోడీ నాయకత్వంలో ప్రారంభమైన స్కిల్ ఇండియా మిషన్కు ఐదేండ్లు పూర్తయిన తరుణమిది- హోం మంత్రి
- యువతలో వ్యవస్థాపక స్ఫూర్తిని పెంచడంలో స్కిల్ ఇండియా ప్రధాన పాత్ర పోషించింది- శ్రీ అమిత్ షా
- ఉద్యోగార్ధులుగా ఉన్న వారిని ఉద్యోగకల్పకులుగా మారేలా ప్రోత్సహించడం ద్వారా, ప్రధాన మంత్రి మోడీ ఆత్మనిర్భర్ భారత్ స్వప్నాన్ని సాకారం చేసే విషయంలో స్కిల్ ఇండియా విధానం కచ్చితంగా ధీర్ఘకాలం దోహదం చేస్తుంది
ప్రపంచ యువ నైపుణ్య దినోత్సవం సందర్భంగా కేంద్ర హోం శాఖ మంత్రి శ్రీ అమిత్ షా ఈరోజు యువతకు తన శుభాకాంక్షలు తెలిపారు. దీనికి సంబంధించి
శ్రీ అమిత్ షా ట్వీట్లో మాట్లాడుతూ “ ప్రధానమంత్రి శ్రీ నరేంద్ర మోడీ గారి దూరదృష్టి గల నాయకత్వంలో ప్రారంభించబడిన స్కిల్ ఇండియా మిషన్ నేటితో ఐదేండ్ల కాలాన్ని పూర్తి చేసుకుంది” అని అన్నారు. “స్కిల్ ఇండియా దేశంలోని యువతకు సరైన నైపుణ్య సమితులను అందించి తద్వారా వారిలో అంతర్గత సామర్థ్యాన్ని పెంపొందించుతోందని మరియు వారిలో వ్యవస్థాపకత యొక్క స్ఫూర్తిని పెంచడంలో ప్రధాన పాత్రను పొషిస్తోంది" అని వివరించారు.
ఉద్యోగార్ధులుగా ఉన్న వారిని ఉద్యోగకల్పకులుగా మారేందుకు ప్రోత్సహించడం ద్వారా ప్రధాన మంత్రి మోడీ ఆత్మ నిర్భర్ భారత్ స్వప్నాన్ని సాకారం చేసే విషయంలో స్కిల్ ఇండియా కచ్చితంగా దీర్ఘకాలం దోహదం చేస్తుందని శ్రీ అమిత్ షా తన నమ్మకాన్ని వ్యక్తం చేశారు. స్కిల్ ఇండియా అనేది భారత ప్రభుత్వం యొక్క చొరవ, ఇది దేశంలోని యువతను నైపుణ్య సమితులతో శక్తివంతం చేయడానికి ప్రారంభించబడింది. ఇది వారి పని వాతావరణంలో మరింత ఉపాధి మరియు ఉత్పాదకతకు వీలు కల్పిస్తుంది. స్కిల్ ఇండియా అనేక రంగాలలోని కోర్సులను అందిస్తుంది. ఇవి జాతీయ నైపుణ్య అర్హత ముసాయిదా కింద పరిశ్రమ మరియు ప్రభుత్వం రెండింటిచే గుర్తించబడిన ప్రమాణాలకు అనుగుణంగా ఉంటుంది.
ఆరోగ్య, కుటుంబ సంక్షేమ మంత్రిత్వ శాఖ
భారతదేశంలో కేసు మరణాల రేటు  మరింత మెరుగుపడి, 2.25 శాతానికి తగ్గింది.
మొత్తం రికవరీల సంఖ్య పెరుగుదల కొనసాగుతూ ఈ రోజు 9.5 లక్షలు దాటింది.
నిన్న 35,000 రికవరీలు నమోదయ్యాయి.
భారతదేశంలో కేసు మరణాల రేటు  క్రమంగా తగ్గుతూ, ప్రస్తుతం ఇది 2.25 శాతానికి తగ్గింది. ప్రపంచంలో అతి తక్కువ మరణాల రేటు ఉన్న దేశాల్లో ఒకటిగా భారతదేశం కొనసాగుతోంది. సంపూర్ణ ప్రమాణాలతో కూడిన వైద్య పరిరక్షణ విధానం ఆధారంగా ఇంటింటికీ సర్వేలు, భారీ సంఖ్యలో పరీక్షలు మరియు ప్రామాణిక క్లినికల్ మేనేజ్మెంట్ ప్రోటోకాల్ లతో కలిపి కంటైన్మెంట్ వ్యూహం సమర్థవంతంగా అమలు చేయడంతో ఫలితాలు సానుకూలంగా ఉన్నాయి.
కేంద్ర ప్రభుత్వ మార్గదర్శకత్వంలో, రాష్ట్రాలు / కేంద్రపాలితప్రాంతాల ప్రభుత్వాలు తీవ్రమైన కేసులను సమర్థవంతంగా నిర్వహించడం ద్వారా మరణాలను తగ్గించడంపై దృష్టి సారించాయి. దేశవ్యాప్తంగా సి.ఎఫ్.ఆర్. తగ్గడానికి దారితీసే క్షేత్ర స్థాయి ఆరోగ్య సంరక్షణ కార్మికులను ఉపయోగించి అధిక-ప్రమాదం ఉన్న జనాభా సంరక్షణకు అధిక ప్రాధాన్యత ఇవ్వడం జరిగింది. ఫలితంగా, జూన్ మధ్యలో 3.33 శాతంగా ఉన్న సి.ఎఫ్.ఆర్. ఈ రోజు 2.25 శాతానికి తగ్గింది.
సకాలంలో, నిరంతరాయంగా రోగులకు వైద్య చికిత్సనందిచడంతో పాటు, మూడు అంచెల ఆసుపత్రి మౌలిక సదుపాయాల కారణంగా, రికవరీలలో స్థిరమైన పెరుగుదల సాధ్యమయ్యింది. భారతదేశంలో వరుసగా ఐదవ రోజున కూడా రోజుకు 30,000 మంది కంటే ఎక్కువగా కోవిడ్ రోగులు డిశ్చార్జి అయ్యారు. ఆసుపత్రిలో చేరిన కేసులకు సమర్థవంతమైన వైద్య చికిత్స మరియు కేంద్ర బృందాలు, న్యూఢిల్లీ లోని ఎయిమ్స్ నిపుణుల బృందాలు రాష్ట్రాలు / కేంద్రపాలితప్రాంతాల్లో పర్యటించి పరిస్థితిని సమీక్షించడంతో పాటు వ్యాధి సోకినవారిని ముందస్తుగా గుర్తించడం, వారిని ఐసోలేషన్ లో ఉంచడం వంటి వాటిపై కేంద్రప్రభుత్వం / రాష్ట్రాలు / కేంద్రపాలితప్రాంతాల ప్రభుత్వాలు దృష్టి కేంద్రీకరించి ప్రయత్నాలు ముమ్మరంగా కొనసాగిస్తూ ఉండడంతో సత్పలితాలు వస్తున్నాయి. రికవరీ రేటు రోజురోజుకూ మెరుగౌతోంది.
ఫలితంగా జూన్ మధ్యలో 53 శాతంగా ఉన్న రికవరీ రేటు, ఈ రోజున 64 శాతం కంటే ఎక్కువగా పెరిగింది. గత 24 గంటల్లో 35,176 మంది రోగులు డిశ్చార్జ్ కావడంతో, ఇంతవరకు మొత్తం డిశ్చార్జి అయిన రోగుల సంఖ్య 9,52,743 కి పెరిగింది.
రోజువారీ రికవరీ సంఖ్య పెరుగుతూ ఉండడంతో, కోలుకున్న కేసులు & క్రియాశీల కేసుల మధ్య అంతరం కూడా నిరంతరం పెరుగుతోంది. ప్రస్తుతం ఇది 4,55,755 గా ఉంది. అంటే, క్రియాశీల కేసుల సంఖ్య ప్రస్తుతం 4,96,988 గా ఉంది. ఇవన్నీ వైద్య పర్యవేక్షణలో ఉన్నాయి.
కోవిడ్-19 కు సంబంధించిన సాంకేతిక సమస్యలు, మార్గదర్శకాలు,
సలహాలు, సూచనలపై ప్రామాణికమైన, తాజా సమాచారం కోసం
ఈ వెబ్ సైట్ ను క్రమం తప్పకుండా సందర్శించండి :
https://www.mohfw.gov.in/ మరియు @MoHFW_INDIA.
కోవిడ్-19 కు సంబంధించిన సాంకేతిక సమస్యలకు పరిష్కారాలను
దిగువ పేర్కొన్న ఈ మెయిల్ ను సంప్రదించడం ద్వారా పొందవచ్చు :
technicalquery.covid19[at]gov[dot]in
ఇతర సందేహాలు, అనుమానాలకు పరిష్కారాలను దిగువ పేర్కొన్న
ఈ మెయిల్ ను సంప్రదించడం ద్వారా పొందవచ్చు :
ncov2019[at]gov[dot]in మరియు @CovidIndiaSeva .
కోవిడ్-19 పై ఎటువంటి అనుమానాలు, సమస్యలు, సమాచారానికైనా,
ఆరోగ్యం, కుటుంబ సంక్షేమ మంత్రిత్వ శాఖకు చెందిన
ఉచిత హెల్ప్ లైన్ నెంబర్ : +91-11-23978046
లేదా 1075 టోల్ ఫ్రీ ను సంప్రదించవచ్చు.
వివిధ రాష్ట్రాలు / కేంద్ర పాలిత ప్రాంతాల కు చెందిన
కోవిడ్-19 హెల్ప్ లైన్ నెంబర్ల జాబితా కోసం ఈ వెబ్ సైట్ ని చూడండి :
https://www.mohfw.gov.in/pdf/coronvavirushelplinenumber.pdf